1096-ban Tatikiosz védte meg Konstantinápolyt a szegények keresztes hadjáratától, akik a császárral való nézeteltérésük miatt megostromolták a várost. 1097-ben egy bizánci sereg élén támogatta a keresztesek Nicea elleni ostromát, de Anna Komnéné visszaemlékezései szerint valójában titkos tárgyalásokat folytatott a város védőivel a békés megadásról. Mikor a tárgyalások sikerrel végződtek, Tatikiosz csapatai élén elsőként vonult be a városba, biztosítva azt a Bizánci Birodalom számára, mely súlyos konfliktushoz vezetett a keresztesek és Bizánc között. Antiochia ostroma idején a korábbi súrlódások nyílt konfliktushoz vezettek, így amikor Bohemund normann vezér katonái halálosan megfenyegették, 1098 februárjában visszatért Konstantinápolyba. Későbbi sorsa nem ismert.